《咏芙蓉与菊花》
宋代·杜范

秋光浓欲滴，结束东篱花。
糁糁纷点缀，戢戢相参差。
渊明太好事，言乐酌流霞。
谁云制颓龄，为与霜争华。
映水开芙蓉，丽色如春葩。
谩以拒为名，青女不能加。
持此问渊明，何乃吝齿牙。
门外风如箭，黄落满天涯。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。